ශ්‍රී ලංකාවේ යුද අපරාධ සිදුවූ බවට චෝදනා කරමින් චැනල් ෆෝ නාලිකාව ඉකුත්දා විකාශය කළ අලුත්ම වීඩියෝවෙන් පොදුරාජ්‍ය මණ්ඩලයීය සමුළුවට කිසිඳු බලපෑමක් නැතැයි ආණ්ඩුව අවධාරණය කරයි.පොදු රාජ්‍ය මණ්ඩලයීය සමුළුව යනු එක් එක් රටවල් සම්බන්ධයෙන් වෙන් වෙන්ව සාකච්ඡා කරන වේදිකාවක් නොව සාමාජික රටවල් සියල්ලට පොදු කරුණු පමණක් අවධානය යොමු කරන ස්ථානයක් බවද විදේශ කටයුතු අමාත්‍යංශය පවසයි.මේ හේතුවෙන් අදාළ වීඩියෝව සම්බන්ධයෙන් කිසිදු සාකච්ඡාවක් හෝ පොදු රාජ්‍ය මණ්ඩලයීය සමුළුවේදී සිදුනොවනු ඇතැයිද එම අමාත්‍යාංශය සදහන් කරයි.කෙසේ වෙතත් එම වීඩියෝවෙන් චැනල් ෆෝ නාලිකාව යෝජනා කරන්නේ පොදු රාජ්‍ය මණ්ඩලයීය සමුළුවට සහභාගී වන්නේ දැයි බි‍්‍රතාන්‍යයේ සහ ඉන්දියාවේ අගමැතිවරුන් දෙවරක් සිතා බැලිය යුතු බවයි.මේ අතර විදේශ කටයුතු අමාත්‍යාංශය පෙන්වා දෙන්නේ ශ්‍රී ලංකාව සම්බන්ධයෙන් කතාබහට ලක්වන සෑම අවස්ථාවකදීම බ්‍රිතාන්‍ය චැනල් 4 නාලිකාව විසින් ශ්‍රී ලංකාවට අපහසු කිරීමේ සහ රජයේ හමුදා අපහසුතාවට පත්කිරීමේ අරමුණින් නිර්මාණාත්මක වීඩියෝපට ඉදිරිපත් කරන බවයි.මීට පෙර විකාශය වූ වීඩියෝපට මෙන්ම මෙයද අසත්‍ය එකක් බවද එම අමාත්‍යාංශය කියයි.